Erik Killmonger

Erik Killmonger (syntymänimeltään N’Jadaka) on fiktiivinen superroisto Marvel Comicsin sarjakuvissa, jossa hänet tunnetaan yhtenä Mustan Pantterin vihollisista.

 Hahmon fiktiivinen historia 
N’Jadaka oli alun perin Wakandan asukas, jonka isän Ulysses Klaw alun perin pakotti palvelukseensa. Klaw'n suunnitelmat kuitenkin epäonnistuivat ja N’Jadakan isä sai surmansa, minkä jälkeen muu perhe karkotettiin maasta. N’Jadaka muutti nimensä Erik Killmongeriksi ja vietti vuodet opiskellen MIT:ssä ja odottaen tilaisuutta kostaa isänsä kuolema.Jungle Action Vol. 2 #6 Kun kuningas T’Challa lopulta antoi Killmongerin palata kotimaahansa, tämä asettui kylään joka nimettiin myöhemmin hänen mukaansa N’Jadakan kyläksi. Hän alkoi kuitenkin tavoitella vallankumousta, vastustaen ”valkoisen kolonialismin” mukanaan tuomia vaikutteita Wakandan kulttuuriin ja pyrki palauttamaan maahan sen muinaiset perinteet. Killmonger yritti useita vallankappauksia Venommin sekä myöhemmin Sombren ja K’Ruelin avustuksella. Hän sai kuitenkin surmansa, kunnes Mandariini sai hänen ruumiinsa käsiinsä ja elvytti hänet.Jungle Action Vol. 2 #7–8Jungle Action Vol. 2 #12–17Iron Man Annual #5

 Muissa medioissa 
 Marvel Cinematic Universe 
 Michael B. Jordan näyttelee Killmongeria Marvel Cinematic Universen elokuvissa ja sarjoissa. Tämä versio N’Jadakasta on T’Chakan veljen, N’Jobun, puoliamerikkalainen poika, joka otti amerikkalaisen nimen Erik Stevens. Hän kasvoi Oaklandissa ja aikuisena hänestä tuli black ops -sotilas, ansaiten uransa aikana kutsumanimen ”Killmonger”. 
Killmonger tekee ensiesiintymisensä vuonna 2018 elokuvassa Black Panther.Michael B. Jordan Talks About Becoming a Bad Guy | Comic Con 2016 | MTV Hän pyrki kostamaan isänsä kuoleman ja sen, ettei Wakanda tehnyt mitään auttaakseen muita afrikkalaiskansoja taistelemaan valkoihoisten sortoa vastaan. Hän haastaa serkkunsa T’Challan rituaalitaisteluun Wakandan kuninkuudesta, ja voitettuaan hän aikoi lähettää wakandalaisia aseita Lontooseen, New Yorkiin ja Hongkongiin paikallisten hallitusten kaatamiseksi. Hän otti itselleen toisen Shurin kehittämistä uusista Mustan Pantterin puvuista. Tätä pukua kutsuttiin oheistuotteissa Kultaiseksi Jaguaariksi (). T’Challa haastaa Killmongerin uusintataisteluun Wakandan vibranium-kaivoksissa ja haavoittaa Killmongeria kuolettavasti. Killmonger kieltäytyy parantumisesta ja vangitsemisesta, päättäen mieluummin kuolla vapaana.
Killmonger nähdään myös lyhyesti vuonna 2022 elokuvassa Black Panther: Wakanda Forever. Shuri kohtaa hänen henkensä ”esi-isien tasolla”, juotuaan syntetisoidun sydämen muotoisen yrtin nestettä tullakseen uudeksi Mustaksi Pantteriksi edesmenneen T’Challan tilalle. Killmonger yritti uskotella Shurin olevan samanlainen kuin hän ja suostutella tätä antamaan periksi kostonhimolle.
Vaihtoehtoinen versio Killmongerista esiintyy Disney+-animaatiosarjassa What If...? (2021–2024). Oheismateriaalissa variantin nimi on Kuningas Killmonger ().
Jaksossa ”Mitä jos... Killmonger pelastaisi Tony Starkin?” hän pelasti Tony Starkin Kymmenen Renkaan terroristien hyökkäykseltä ja sai kiitoksena paikan Stark-yhtiöiden operatiivisena johtajana. Hän ja Stark rakensivat Vapauttajiksi () kutsuttuja robotteja, mutta Killmonger tappoi James Rhodesin ja T’Challan, ja lavasti tilanteen näyttämään siltä kuin nämä olisivat tappaneet itse toisensa, käynnistääkseen sodan Yhdysvaltojen ja Wakandan välille. Tapettuaan Tony Starkin, joka oli saanut totuuden selville, hän matkustaa Wakandaan ja auttaa paikallisia torjumaan Vapauttajien hyökkäyksen, jolloin T’Chaka tekee Killmongerista uuden Mustan Pantterin.
Ensimmäisen tuotantokauden päätösjaksossa ”Mitä jos... Seuraaja rikkoisi valansa?”, Seuraaja värvää ”Kuningas Killmongerin” yhdeksi Multiversumin Vartijoista pysäyttämään kaikki kuusi Ikuisuuskiveä haltuunsa saaneen Ultronin variantin. Ultronin kukistuttua, Killmonger pettää muut Vartijat ja yrittää ottaa kivet sekä Ultronin Ikuisuusharniskan itselleen. Ultronin kehon valtaansa ottanut Arnim Zola yrittää myös ottaa kivet itselleen, mutta Seuraaja ja Tohtori Strange Supreme vangitsevat molemmat ulottuvuuslukkoon, jota Strange Supreme lupaa vartioida omassa universumissaan ikuisesti.
Toisen tuotantokauden päätösjaksossa, ”Mitä jos... Strange Supreme puuttuisi asioihin?”, Strange Supreme yritti elvyttää oman universuminsa uhraamalla variantteja eri universumeista. Ja Kuningas Killmonger oli yksi heistä. Kun Kapteeni Carter ja Kahhori yrittivät pysäyttää Strange Supremen, he kohtasivat Killmongerin taistelussa. Kahhori kuitenkin teleporttaa Killmongerin pois haarniskasta, ja lähettää Killmongerin taisteluun Helan varianttia ja zombeja vastaan, Carterin ottaessa Ikuisuuskivet aseiksi Strange Supremea vastaan.

 Videopelit 
 Erik Killmonger esiintyy pelattavan hahmona pelin Lego Marvel’s Avengers ladattavassa lisäsisällössä.http://www.gamespot.com/articles/lego-avengers-dlc-season-pass-detailed/1100-6435767/

 Lähteet 

Aiheesta muualla
 Erik Killmonger Marvelin virallisilla sivuilla 

Luokka:Marvel-universumin superroistot
Luokka:Marvel-universumin kamppailulajien harrastajat